cyanic-selkie/wikianc huggingface dataset:
Α2 Εθνική Πετοσφαίρισης Ελλάδας Γυναικών 1997–98
Η Α2 Εθνική Πετοσφαίρισης Ελλάδας Γυναικών 1997–98 ήταν η 15η περίοδος της Δέυτερης Κατηγορίας Πετοσφαίρισης Ελλάδας Γυναικών και η 9η περίοδος από την ίδρυση της Α2 Εθνικής. Το πρωτάθλημα διεξήχθη σε έναν όμιλο με συμμετοχή 12 ομάδων. Πρωταθλητής αναδείχθηκε ο Α.Γ.Σ. Βύρωνα που μαζί με τον δευτεραθλητή Πανελλήνιο Γ.Σ. ανέβηκαν στη Α1 Εθνική. Στη Β΄ Εθνική υποβιβάστηκαν ο Ε.Ο. Σταυρούπολης, η Α.Ε.Π. Ολυμπιάς και ο Φιλαθλητικός Λάρισας.
Βροντερό Τρικάλων
Το Βροντερό είναι οικισμός στη Θεσσαλία και την Περιφερειακή Ενότητα Τρικάλων.
Γεωγραφικά - ιστορικά στοιχεία
Το Βροντερό βρίσκεται προς τα δυτικά της Περιφέρειας Θεσσαλίας, ανατολικά της κορυφής Λουπάτα της Νότιας Πίνδου σε υψόμετρο 900 μέτρα. Απέχει περίπου 68 χλμ. Δ.-ΝΔ. από τα Τρίκαλα και 18 χλμ. ΒΔ.-Δ. από την Πύλη (έδρα του δήμου). Το χωριό είναι ανάμεσα σε δυο παραποτάμους του Πορταϊκού, τον Τζαρμπάνο και το Μύλο ενώ περιβάλλεται από δάση καστανιάς, το δάσος της Καργιώνας και το δάσος της Καστανώνας. Υπάρχει δασικός δρόμος ο οποίος καταλήγει στις κορυφές της Καζάρμας (υψόμ. 1.500 μ.) και του Άνω Λάπατου (υψόμ. 1.600 μ.), που έχουν θέα τη λίμνη του Μέγδοβα και το Περτούλι. Πεζοπορικά ή με αυτοκίνητο προσεγγίζονται οι πηγές του Τζαρμπάνου, Κόρπου, Άνω και Κάτω Μπέλου, Λιγκέρι και Ρέντα.
Την περίοδο της Τουρκοκρατίας και μέχρι το 1928, λεγόταν "Λάντζο" ή "στου Λάντζου" αλλά και "Λαντς" (για τους ντόπιους) και σύμφωνα με την τοπική παράδοση οφείλεται στις «βροντιές» των όπλων που έπεσαν όταν στην περιοχή έγινε το πρώτο συμβούλιο καπεταναίων, μεταξύ των οποίων ήταν οι Στουρναραίοι αλλά και ο επικηρυγμένος Θεόδωρος Μαρκαντάς.
Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός για πρώτη φορά το 1928 γραμμένο ως Λάντζου να προγσαρτάται στον δήμο Αιθίκων. Το 1928 με το ΦΕΚ 81Α - 14/05/1928 μετονομάστηκε σε Βροντερόν ενώ το 1966 με το ΦΕΚ 26Α - 09/02/1966 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης, αποτελεί κοινότητα που υπάγεται στη Δημοτική Ενότητα Αιθήκων του Δήμου Πύλης και σύμφωνα με την απογραφή 2011 απογράφηκαν 77 κάτοικοι. Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Πύλης
Πανελλήνιο πρωτάθλημα τζούντο ανδρών
Το Πανελλήνιο πρωτάθλημα τζούντο ανδρών, διοργανώθηκε για πρώτη φορά το διήμερο 3-4 Δεκεμβρίου 1977. Διοργανώνεται κάθε χρόνο κυρίως το μήνα Δεκέμβριο από την Ελληνική Ομοσπονδία Τζούντο. Από το 1977 έως το 1984 η ομοσπονδία ήταν υπό την κηδεμονία του ΣΕΓΑΣ, και ανεξαρτητοποιήθηκε το 1985. Στις 5 Ιουνίου 1977 διεξήχθη το πρώτο πανελλήνιο πρωτάθλημα εφήβων και στις 14 Μαρτίου 1987, διεξήχθη το πρώτο πανελλήνιο πρωτάθλημα Νέων.
Πρωταθλήματα
Το Πανελλήνιο πρωτάθλημα διεξήχθη για πρώτη φορά το 1977 από τον ΣΕΓΑΣ. Το πρώτο πρωτάθλημα υπό την εποπτεία της Ελληνικής ομοσπονδίας διεξήχθη το 1985.
Κατηγορίες βάρους
Στο πλαίσιο του πρωταθλήματος, διεξάγονται οι παρακάτω κατηγορίες βάρους :
Νικητής σύλλογος
Ο νικητής σύλλογος αναδεικνύεται μέσω των μεταλλίων, και συγκεκριμένα ο σύλλογος του οποίου οι αθλητές κατέκτησαν τα περισσότερα χρυσά μετάλλια. Σε περίπτωση ισοπαλίας χρυσών μεταξύ δύο ή παραπάνω συλλόγων υπολογίζονται και τα αργυρά μετάλλια, ενώ σε νέα ισοπαλία υπολογίζονται τέλος και τα χάλκινα μετάλλια. Ο νικητής αναφέρεται επισήμως ως "πολυνίκης", αναφέρεται όμως και ως "πρωταθλητής".
Ομαδικό
Από το 2016 έχει καθιερωθει η διεξαγωγή ομαδικού κατά τη δεύτερη ημέρα των πανελληνίων αγώνων. Ομαδικές διοργανώσεις (αναφέρονταν ως "διασυλλογικό πρωτάθλημα" και "ομαδικό κύπελλο") είχαν διεξαχθεί και κατά τα έτη 1992 ως 2003.
Το 2016 μετείχαν 4 σύλλογοι σε ομαδικούς αγώνες με πέντε κατηγορίες βάρους (-66, -73, -81, -90 και +90 κ.). Πρωταθλητής αναδείχθηκε ο Φίλιππος Αμυνταίου που επικράτησε στον άτυπο τελικό με 3-2 νίκες του Άρη Θεσσαλονίκης.
Το 2017 η ομαδική διοργάνωση διεξήχθη ξανά, αυτή τη φορά με την ονομασία "Πανελλήνιο κύπελλο ομάδων".
Το 2022 διεξήχθη μεικτά με άνδρες και γυναίκες και πρωταθλητή τον Φίλιππο Αμυνταίου
Σύνολο τίτλων συλλόγων
Σημειώσεις
Οι πρωταθλητές από το 1997
Ο πίνακας με τους νικητές σε όλες τις κατηγορίες από το 1997 και μετά. Σε παρένθεση είναι οι σύλλογοι στους οποίους ανήκαν οι αθλητές.
Οι αγαθοί καρποί της Γης
Περιγραφή
Ο πίνακας φιλοτεχνήθηκε από την Λουκία Νικολαΐδου, την πρώτη γυναίκα από την Κύπρο που σπούδασε ζωγραφική στο εξωτερικό (συγκεκριμένα στη Γαλλία), και έχει διαστάσεις 188 εκ. x 140 εκ. Στον συγκεκριμένο πίνακα είναι εμφανής η επίδραση που ασκεί στην καλλιτέχνιδα το έργο του Πολ Γκογκέν όπως αυτή εντοπίζεται στους τομείς της απόδοσης των μορφών, του θέματος και των συμβολισμών. Ο πίνακας διακρίνεται για τις μεγάλες χρωματικές επιφάνειες και για την απόδοση των γυναικείων μορφών μητέρας και κόρης, που συμβολίζουν την αναζήτηση της αθωότητας αποπνέοντας ταυτόχρονα μια αίσθηση αισθησιασμού που απουσίαζε από τις αντίστοιχες γυναικείες απεικονίσεις στα έργα άλλων Κύπριων καλλιτεχνών εκείνης της περιόδου.
Παραπομπές
Κατηγορία:Πίνακες
Χόπι
thumb|right|200px|Γυναίκα της φυλής Χόπι φτιάχνει τα μαλλιά μιας ανύπαντρης κοπέλας.
Οι Χόπι είναι μια φυλή ιθαγενών της Αμερικής που ζουν κυρίως σε μια δημόσια έκταση που τους έχει παραχωρηθεί στη βορειοανατολική Αριζόνα. Η έκταση αυτή περιβάλλεται από την περιοχή των Ναβάχο. Ορισμένοι Χόπι ζουν σε ανάλογη έκταση στον ποταμό Κολοράντο.
Ονομασία
Η ονομασία Χόπι είναι συντομευμένη μορφή του τίτλου που χρησιμοποιούν για τους ίδιους: Hopituh Sinom, «ο λαός των Χόπι». Η αντίληψη των Χόπι είναι βαθιά ριζωμένη στους κανόνες ηθικής, τη θρησκεία και την πνευματικότητα της φυλής. Η αντίληψη αυτή αντικατοπτρίζει μια γενική ευλάβεια και σεβασμό για όλα τα πράγματα, καθώς και την ειρηνική συμβίωση μαζί τους.
Οι Χόπι είναι οργανωμένοι σε μητριαρχικές φυλές. Όταν ένας άντρας παντρεύεται, τα παιδιά από τη σχέση αυτή ανήκουν στη φυλή της συζύγου του. Μια από τις εξέχουσες φυλές των Χόπι είναι η Φυλή της Αρκούδας.
Σε σύγκριση με τις περισσότερες φυλές ερυθρόδερμων της Αμερικής, οι Χόπι διατηρούν και συνεχίζουν τις παραδόσεις του πολιτισμού τους, αν και σίγουρα επηρεάζονται από το σύγχρονο πολιτισμό. Μετά τον ηλεκτρισμό και τα μεταφορικά μέσα που ξεκίνησαν να χρησιμοποιούν, οι Χόπι μετεξελίσσονται μέσα στη σύγχρονη κοινωνία, καθώς πολλοί από αυτούς αναζητούν εξωτερικά επαγγέλματα ή κερδίζουν χρήματα από το εμπόριο αντικειμένων λαϊκής τέχνης, όπως χαρακτικά, πήλινα αγγεία και αργυρά σκεύη.
Κινηματογράφος
Βασισμένη σε αντιλήψεις της φυλής Χόπι είναι η τριλογία των ταινιών:
Εξωτερικοί σύνδεσμοι
Κατηγορία:Ιθαγενείς της Βόρειας Αμερικής
Ιταλικό πρωτάθλημα ποδοσφαίρου ανδρών 2014-15
Το Ιταλικό Πρωτάθλημα Ποδοσφαίρου Ανδρών 2014-2015 ήταν η 113η διοργάνωση της 1ης κατηγορίας της Ιταλίας. Ξεκίνησε στις 30 Αυγούστου 2014. Συμμετείχαν 20 ομάδες, 17 από την περσινή χρονιά και 3 πού ανέβηκαν από την Β' κατηγορία. Η Γιουβέντους κατέκτησε για 31η φορά το πρωτάθλημα.
Βαθμολογία
Στο πρωτάθλημα φέτος,όπως και κάθε χρόνο,συμμετέχουν 20 ομάδες.Δεκαεφτά(17) που τέρματισαν πάνω από την ζώνη του υποβιβασμού στο περσινό πρωτάθλημα και τρεις(3) ομάδες που κέρδισαν την άνοδο από το 2ο σε τάξη πρωτάθλημα της Ιταλίας.Οι τρεις(3) ομάδες που κέρδισαν την άνοδο είναι: η Έμπολι,η Παλέρμο και η Τσεζένα.
1 Αφαιρέθηκαν 7 βαθμοί από την Πάρμα για οικονομικούς λόγους.
Κορυφαίοι σκόρερ
Εδώ βλέπετε ποιοι παίκτες έχουν πετύχει τα περισσότερα γκολ στο πρωτάθλημα.
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2014–2015 Κατηγορία:Σέριε Α
Λεωνίδας Ζέρβας
Ο Λεωνίδας Ζέρβας (Μεγαλόπολη Αρκαδίας 21 Μαΐου 1902 − Αθήνα 10 Ιουλίου 1980 ) ήταν Έλληνας χημικός και μέλος της Ακαδημίας Αθηνών. Τιμήθηκε με πολλά βραβεία και παράσημα στην Ελλάδα και στο εξωτερικό.
Σπουδές
Μετά την ολοκλήρωση του Γυμνασίου στην Καλαμάτα, σπούδασε Φυσική στο Πανεπιστήμιο Αθηνών και στη συνέχεια στο Χημικό Τμήμα του πανεπιστημίου του Βερολίνου (ως το 1924), από όπου απέκτησε και τον τίτλο του διδάκτορα.
Έργο
Δίδαξε στο Ινστιτούτο Ροκφέλερ της Νέας Υόρκης (1934-36), μαζί με τον συνεργάτη του, καθηγητή Μαξ Μπέργκμαν. Εκλέχθηκε τακτικό μέλος της Ακαδημίας Αθηνών το 1956. Διετέλεσε Αντιπρόεδρος της Ενώσεως Ελλήνων Χημικών. Δίδαξε ως τακτικός Καθηγητής Οργανική Χημεία και Βιοχημεία στο Αριστοτέλειο Πανεπιστήμιο Θεσσαλονίκης (1937-39) και εκλέχθηκε έπειτα τακτικός Καθηγητής Οργανικής Χημείας στο πανεπιστήμιο των Αθηνών, από το 1939 μέχρι την παύση του από τη χούντα το 1968.
Δύο φορές διετέλεσε Πρόεδρος της Ελληνικής Επιτροπής Ατομικής Ενεργείας (1964-65 και 1974-75).
Ήταν νυμφευμένος (από το 1930) με τη Χίλντεγκαρντ Λάνγκε.
Μέλος της υπηρεσιακής κυβέρνησης
Ο Ζέρβας υπηρέτησε και ως υπουργός Βιομηχανίας στην υπηρεσιακή κυβέρνηση του Ιωάννη Παρασκευόπουλου από τις 31 Δεκεμβρίου 1963 ως τις 19 Φεβρουαρίου 1964.
Εξωτερικοί σύνδεσμοι
Κατηγορία:Έλληνες χημικοί Κατηγορία:Έλληνες υπουργοί Βιομηχανίας Κατηγορία:Πρόεδροι της Ακαδημίας Αθηνών Κατηγορία:Χημικοί του 20ού αιώνα
Μυθολογία Χόπι
Οι Χόπι είναι φυλή ιθαγενών της Αμερικής που ζουν στις νοτιοδυτικές Ηνωμένες Πολιτείες.
Οι Θεοί
Ο Κοκοπέλλι είναι ένας θεός που λατρεύεται από πολλές φυλές στα νοτιοδυτικά. Είναι καμπούρης και παίζει φλογέρα. Οι Χόπι πίστευαν ότι αυτός έφερνε τα μωρά στις εγκύους, ενώ έχει σχέση με πολλές τελετές που σχετίζονται με το γάμο.
Ο Μουγίνγκουα είναι καχίνα, πνεύμα που αναπαρίσταται με μια κούκλα από τους Χόπι. Είναι ο θεός της βλάστησης των καρπών.
Ο Ταϊόβα είναι ο θεός-δημιουργός. Δημιούργησε τον πρώτο άνθρωπο, τον Σοτουκνάγκ, και τον διέταξε να δημιουργήσει το σύμπαν. Ο πρώτος κόσμος ονομάστηκε Τοκπέλα και περιελάμβανε γη, νερό και αέρα, καθώς και την Κογιανγκβούτι, τη Γυναίκα Αράχνη, που έκανε τους δίδυμους Παλονγκαχόγια και Ποκανγκχόγια, αρχηγό της αρχαίας φυλής των Ανασάζι. Αυτοί δημιούργησαν τους ποταμούς, τα βουνά και τους ωκεανούς. Η Κογιανγκβούτι ύστερα δημιούργησε όλα τα ζωντανά πλάσματα, αλλά οι περισσότεροι άνθρωποι δεν υπάκουαν τους θεούς κι έτσι ο Σοτουκνάγκ τους σκότωσε με έναν κατακλυσμό. Άλλοι δυο "κακοί" κόσμοι δημιουργήθηκαν και καταστράφηκαν, ενώ τώρα βρισκόμαστε στον τέταρτο κόσμο, τον Tuwaqachi.
Οι καχίνα είναι κούκλες με μάσκες, οι οποίες συμβολίζουν τα πνεύματα των νεκρών.
Η Μέρα του Εξαγνισμού
Οι Χόπι πιστεύουν ότι ένας μεγάλος πνευματικός δάσκαλος, γνωστός ως "Γηραιός Αδελφός" ή "Αληθινός Λευκός Αδελφός", θα έρθει ως "Ανατέλλων Ήλιος" και θα ενώσει τα δυο κομμάτια του κόσμου που είχαν χωριστεί στο μακρινό παρελθόν. Ο Γηραιός Αδελφός θα έρθει μετά τους δυο μεγάλους πολέμους για να εγκαινιάσει τη μελλοντική εποχή: τη Μέρα του Εξαγνισμού.
Κατηγορία:Μυθολογίες της Βόρειας Αμερικής
Γεράσιμος Παγώνης
Ο Γεράσιμος Παγώνης (1792-1867) από τη Δυτική Μάνη ήταν επίσκοπος Αργολίδος και αγωνιστής του 1821.
Βιογραφία
Γεννήθηκε το 1792 στη Μεγάλη Μαντινεία της Δυτικής Μάνης και το λαϊκό του όνομα ήταν Γεώργιος Παγώνης ή Παγωνόπουλος. Ήταν ανιψιός του Χρύσανθου Παγώνη, μητροπολίτη Μονεμβασίας και Καλαμάτας (1769-1821). Φοίτησε στη Σχολή Μελέ της Τσερνίτσας (Αρτεμισίας) και σε ηλικία 17 ετών διορίστηκε γραμματικός του μητροπολίτη θείου του. Το 1818 μυήθηκε στη Φιλική Εταιρεία. Με την έναρξη της επανάστασης του 1821 ανέλαβε γραμματέας του Πετρόμπεη Μαυρομιχάλη, με τον οποίο αργότερα συγγένεψε μιας και η αδερφή του Χρυσηίς παντρεύτηκε τον Αναστάσιο Μαυρομιχάλη, δευτερότοκο υιό του Πετρόμπεη. Αρχικά ασπάσθηκε το μοναχικό τάγμα μετά το θάνατο του θείου του χειροτονήθηκε ιεροδιάκονος με το όνομα Γεράσιμος. Κατά την Επανάσταση βρέθηκε αρχικά στην Καλαμάτα όπου εμψύχωνε τους στρατιώτες και ιδίως στην οικογένεια των Μαυρομιχαλαίων, η οποία τον σέβονταν και τον άκουγε. Μεσολάβησε στις διαμάχες μεταξύ των Μανιατών και τους καθησύχαζε αποτρέποντας μεγαλύτερη πολιτική αναταραχή. Στην πολιορκία της Τριπολιτσάς συντηρούσε στρατιωτικό σώμα από 200 άτομα με δικά του έξοδα.
Πέθανε στις 30 Μαρτίου 1867 στην Αθήνα, όπου νοσηλευόταν λόγω σοβαρής ασθένειας, σε ηλικία 77 ετών. Μετά θάνατον του απενεμήθη ο τίτλος του αγωνιστή Β' τάξεως, δηλ. αντιστρατήγου.
Πηγές
Κατηγορία:Κληρικοί αγωνιστές του 1821
Tetra Pak
Η Tetra Pak είναι μια πολυεθνική εταιρεία σουηδικής προέλευσης, που επεξεργάζεται και συσκευάζει τρόφιμα. Ιδρύθηκε το 1951 στο Λουντ, Σουηδία, από τον Ρούμπεν Ράουζινγκ (Ruben Rausing). Η εταιρεία αποτελεί τμήμα του Ομίλου Tetra Laval.
Η Tetra Pak έγινε γνωστή λόγω της τετράεδρης συσκευασίας που εφευρέθηκε από τον Έρικ Βάλενμπεργκ (Erik Wallenberg) και είναι γνωστή με την ονομασία Tetra Classic.
Επισκόπηση
Η καινοτομία της Tetra Pak τοποθετείται στον τομέα της ασηπτικής επεξεργασίας κατά τη συσκευασία υγρών τροφίμων, η οποία, σε συνδυασμό με την επεξεργασία υψηλής θερμότητας επιτρέπει την αποθήκευση των συσκευασμένων τροφίμων σε θερμοκρασία δωματίου για έως και ένα χρόνο. Έτσι, ευαίσθητα τρόφιμα μπορούν να διανεμηθούν σε μεγαλύτερες αποστάσεις χωρίς την ύπαρξη ψυχρής αλυσίδας.
Προϊόντα
Το πρώτο προϊόν της Tetra Pak, που κυκλοφόρησε το 1952, ήταν μια χάρτινη συσκευασία για την αποθήκευση και μεταφορά γάλακτος, η οποία είχε τετράεδρο σχήμα (τρίπλευρη πυραμίδα) και την ονομασία Tetra Classic. Ο Ράουζινγκ και η ομάδα του δούλευαν στο σχεδιασμό αυτής της συσκευασίας από το 1944 και το 1952 είχαν πλέον τελειοποιήσει τις τεχνικές κατασκευής ώστε η χάρτινη συσκευασία να είναι πλήρως αεροστεγής με τη χρήση ενός συστήματος πλαστικοποιημένου χαρτιού. Στην πρώτη αυτή τετράεδρη συσκευασία οφείλεται και το όνομα της εταιρείας (Tetra από το ελληνικό "τέσσερα").
Το 1963, η εταιρεία παρουσίασε το Tetra Brik, μια συσκευασία με κυβοειδές σχήμα, και αργότερα συσκευασίες με διάφορα σχήματα.
Πρόσφατα, η Tetra Pak εισήγαγε και μια χάρτινη συσκευασία με επίστρωση αλουμινίου, την Tetra Recart, που προορίζεται για λαχανικά και μπορεί να αντικαταστήσει τις κονσέρβες, επιτρέποντας πιο ελαφριά επεξεργασία των προϊόντων.
Από το 2007, κάποιες οινοποιίες άρχισαν να διαθέτουν κρασιά σε συσκευασία Tetra Prisma Aseptic, με πώμα που μπορεί να χρησιμοποιηθεί πολλές φορές. Οι συσκευασίες αυτές δεν είναι κατάλληλες για τη μακρόχρονη αποθήκευση κρασιού και δεν επιτρέπουν την παλαίωσή του, μειώνουν όμως το βάρος και το χώρο που καταλαμβάνουν οι γυάλινες συσκευασίες.
Πρώτες ύλες
Για την παραγωγή των υλικών συσκευασίας, η Tetra Pak χρησιμοποιεί χαρτόνι (73%), πλαστικό (22%) και –για τις ασηπτικές συσκευασίες- φύλλα αλουμινίου (5%). Το χαρτόνι κατασκευάζεται από ξύλο - μια ανανεώσιμη πηγή. Για την εξασφάλιση της ορθής υλοτομίας, η Tetra Pak συνεργάζεται με το World Wide Fund for Nature (WWF), το Global Forest & Trade Network (GFTN) και το Forest Stewardship Council (FSC).
Το πλαστικό (πολυαιθυλένιο) χρησιμοποιείται σε στρώσεις και από τις δύο πλευρές του χαρτονιού για να προστατεύει τη συσκευασία από την εξωτερική και εσωτερική υγρασία.
Οι χάρτινες συσκευασίες που έχουν σχεδιαστεί για μεγάλη διάρκεια ζωής ή για όξινο περιεχόμενο περιλαμβάνουν και στρώσεις αλουμινίου. Αυτή η στρώση προσφέρει πρόσθετη προστασία του περιεχομένου από το οξυγόνο, τα βακτήρια, διάφορες οσμές και γεύσεις και το φως.
Μεταφορά
Χάρη στο σχήμα τους και τη χαμηλή αναλογία συσκευασίας προς περιεχόμενο, οι συσκευασίες Tetra Pak βελτιστοποιούν τη χρήση του χώρου. Έτσι, απαιτούνται λιγότερες μεταφορές για αυτό τον τύπο της συσκευασίας σε σύγκριση με άλλες συσκευασίες. Η μεταφορά των υλικών συσκευασίας στα εργοστάσια είναι επίσης βελτιστοποιημένη, καθώς χρησιμοποιούνται μεγάλα ρολά υλικού αντί για έτοιμες συσκευασίες. Τέλος, οι ασηπτικές συσκευασίες μπορούν να μεταφερθούν χωρίς συνεχή ψύξη, πράγμα που επίσης μειώνει τις επιπτώσεις στο περιβάλλον.
Ανακύκλωση
Οι συσκευασίες Tetra Pak είναι πλήρως ανακυκλώσιμες, εφόσον υπάρχει η κατάλληλη μονάδα επεξεργασίας. Το 2009, το ποσοστό ανακύκλωσης συσκευασιών αυτού του είδους ήταν 33%, συνεχώς αυξανόμενο από το 1992.
Πάντως, η ανακύκλωση συσκευασιών Tetra Pak παρουσιάζει κάποιες δυσκολίες, καθώς απαιτεί ειδικές εγκαταστάσεις. Η ίδια η εταιρεία, ωστόσο, προωθεί την ανακύκλωση και έχει υποστηρίξει διάφορες περιβαλλοντικές πρωτοβουλίες.
Εξωτερικοί σύνδεσμοι
Κατηγορία:Πολυεθνικές εταιρείες
Α΄ Εθνική ποδοσφαίρου ανδρών 2005-2006
Η Α΄ Εθνική 2005-2006 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό ποδοσφαιρικό πρωτάθλημα της περιόδου 2005-06 ήταν το 47ο που διεξήχθη σε μορφή εθνικής κατηγορίας και το 27ο από καταβολής του επαγγελματικού ποδοσφαίρου. Το κατέκτησε ο Ολυμπιακός για 34η φορά στην ιστορία του. Η ΑΕΚ, που τερμάτισε δεύτερη, τρεις βαθμούς πίσω από τον Ολυμπιακό, εξασφάλισε θέση στο Τσάμπιονς Λιγκ της επόμενης περιόδου. Θέση στο κύπελλο ΟΥΕΦΑ εξασφάλισαν ο Παναθηναϊκός, ο Ηρακλής, η Skoda Ξάνθη και ο Ατρόμητος Αθηνών που πήρε τη θέση του ΠΑΟΚ, ο οποίος δεν είχε καταφέρει να εξασφαλίσει την απαραίτητη άδεια συμμετοχής από την UEFA, ενώ η ΑΕΛ εξασφάλισε θέση στο Κύπελλο Ιντερτότο.
Πρωταθλητής
Ολυμπιακός
Βαθμολογία
Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί. Η κατάταξη ομάδων που ισοβαθμούσαν καθοριζόταν από τους βαθμούς που είχαν συλλέξει στους μεταξύ τους αγώνες και σε περίπτωση ισοβαθμίας από τα τέρματα στους μεταξύ τους αγώνες. Η 1η θέση οδηγούσε στους ομίλους και η 2η θέση στον 3ο προκριματικό γύρο του Τσάμπιονς Λιγκ. Δεν επιτράπηκε η συμμετοχή του ΠΑΟΚ στο κύπελλο ΟΥΕΦΑ και τη θέση του πήρε ο Ατρόμητος. Ο Ακράτητος υποβιβάστηκε στην Δ΄ Εθνική λόγω σοβαρών οικονομικών προβλημάτων.
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2005-2006
Πασπαλιαρέικα Αιτωλοακαρνανίας
Τα Πασπαλιαρέικα είναι χωριό του νομού Αιτωλοακαρνανίας, το οποίο βρίσκεται βορειοδυτικά της λιμνοθάλασσας Κλείσοβας και βόρεια της Ιόνιας Οδού. Απέχουν 7 χλμ. βορειοανατολικά του Μεσολογγίου και μόλις 1,5 χλμ. βορειοδυτικά του Αγίου Θωμά. Ως οικισμός περιλαμβάνεται στις ελληνικές απογραφές από το 1991 ως μέρος της τότε κοινότητας Αγίου Θωμά. Σύμφωνα με το πρόγραμμα Καλλικράτης, μαζί με τον Άγιο Θωμά, την Αγραφορράχη και το Μετόχι αποτελούν την τοπική κοινότητα Αγίου Θωμά που ανήκει στη δημοτική ενότητα Αγίου Θωμά του δήμου Ιεράς Πόλης Μεσολογγίου και σύμφωνα με την απογραφή 2011 έχει πληθυσμό 46 κατοίκους.
Ιστορία
Στα νοτιοδυτικά του χωριού βρίσκεται η αρχαία αιτωλική πόλη της Αλίκυρνας, που χρονολογείται στον 4ο π.Χ. αιώνα. για την οποία γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο «Χίλια Σπίτια» κοντά στον οικισμό του Αγίου Θωμά, όπου σώζονται ερείπια μικρού οχυρωματικού περιβόλου. Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ιεράς Πόλεως Μεσολογγίου
Νεζερών Νικηφόρος
Ο ηγούμενος της Μονής των Νεζερών Νικηφόρος ήταν κληρικός, καθώς και αγωνιστής του Επανάστασης του 1821.
Ήταν πασίγνωστος για τα παλικαρίσια τα στρατιωτικά κατορθώματά του. Πήρε μέρος μαχόμενος στο Μεσολόγγι μαζί με τον Ανδρέα Ζαΐμη και στην πολιορκία των Πατρών και παντού άφησε φήμη γενναίου πολεμιστού. Μετά την επιστροφή του από το Μεσολόγγι πήγε στην Ακράτα όπως ήταν με όλους τους στρατιώτες του τμήματος των Νεζερών, όσοι τότε ήτανε υπό τις διαταγές του Ζαΐμη, και πολέμησαν στην εκεί μάχη τις όσες εναπομείναντες στρατιωτικές δυνάμεις του Δράμαλη.
Έμεινε παροιμιακός για την απαράμιλλη ανδρεία του.
Πηγές
Κατηγορία:Κληρικοί αγωνιστές του 1821
Κύπελλο Κύπρου ποδοσφαίρου ανδρών 1966-67
Σύστημα διεξαγωγής
Στο κύπελλο Κύπρου 1966-67 συμμετείχαν οι 12 ομάδες του πρωταθλήματος Α΄ κατηγορίας 1966-67 και οι 4 από τις 12 ομάδες του πρωταθλήματος Β΄ κατηγορίας 1966-67. Η Β΄ κατηγορία την περίοδο εκείνη διεξήχθη σε 2 ομίλους. Στο κύπελλο συμμετείχαν οι πρώτες δύο ομάδες κάθε ομίλου (το κύπελλο διεξήχθη μετά την ολοκλήρωση των πρωταθλημάτων).
Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1967-68.
Τελικός
Στον τελικό προκρίθηκαν ο Απόλλων και η Αλκή. Ο τελικός διεξήχθη στις 2 Ιουλίου 1967 στο Παλιό Γ.Σ.Π. στη Λευκωσία. Νικητής ήταν ο Απόλλων με σκορ 1-0.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1966-1967
Κανάριος φοίνικας
Ο Κανάριος φοίνικας ή Phoenix canariensis είναι ποικιλία φοίνικα, ο οποίος, όπως δηλώνει και το όνομά του, κατάγεται και φύεται σε φυσική κατάσταση στα Κανάρια Νησιά. Θεωρείται το δεύτερο γνωστότερο είδος χουρμαδιάς μετά τον Phoenix dactylifera.
Χαρακτηριστικά
Οι χουρμάδες του Phoenix canariensis είναι μη βρώσιμοι, και μικρότεροι από της γνωστή μας χουρμαδιά, με πορτοκαλοκόκκινο χρώμα. Όπως και σε άλλες ποικιλίες φοίνικα, υπάρχουν αρσενικά και θηλυκά άτομα. Τα αρσενικά ξεχωρίζουν, καθώς δεν κάνουν τσαμπιά με καρπούς και συνήθως έχουν πυκνότερη παράταξη φυλλώματος του κεντρικού μίσχου του φυτού. Είναι μεγάλος φοίνικας, μεγαλύτερος από τον Phoenix dactylifera, με παχύτερο κορμό και μεγαλύτερα φύλλα πιο βαθυπράσινου χρώματος. Σε μεγάλη ηλικία φτάνει περίπου τα 15 με 30 μέτρα ύψος (αναλόγως το κλίμα της περιοχής) και είναι ανθεκτικός στο κρύο μέχρι θερμοκρασίες των -7 °C.
Στην Ελλάδα
Στην Ελλάδα υπάρχει το μικρό ημιαυτοφυές φοινικόδασος του Καλαμιάρη στην Παναγιούδα Λέσβου με 150 περίπου φοινικόδεντρα phoenix canariensis στην ανατολική ακτή του νησιού, ένα πολύ μικρό στις παρυφές της πόλης της Ελευσίνας, και ένα μεγάλο τεχνητό περί τα 500 φοινικόδεντρα στο Λαύριο, του οποίου οι ρίζες των φοινίκων, εξυπηρετούσαν στο παρελθόν στον βιολογικό καθαρισμό στερεών αποβλήτων εργοστασίου της περιοχής. Πριν από μια δεκαετία δημιουργήθηκε επίσης στη Σκάλα Ερεσού στη Λέσβο, ένα νέο τεχνητό φοινικόδασος του είδους, το οποίο μοιάζει όμως περισσότερο με την φυσική διάταξη ενός δάσους, παρά δενδροστοιχιών, δηλαδή είναι αρκετά μεγάλο σε έκταση, όπως ένα πραγματικό φοινικόδασος, καλύπτοντας όλο το δυτικό άκρο της παραλίας και φτάνει περίπου τα 500 ίσως και 1000 φοινικόδεντρα, το οποίο είναι στα σχέδια να εξυπηρετεί περίπου τον ίδιο σκοπό με εκείνο του Λαυρίου, δηλαδή να τρέφεται με τα οργανικά απόβλητα της περιοχής του κάμπου της Ερεσού αφού προηγηθεί βέβαια ειδική τεχνητή κατεργασία τους.
Εξωτερικοί σύνδεσμοι
Κατηγορία:Αρεκοειδή Κατηγορία:Χλωρίδα των Κανάριων νήσων Κατηγορία:Καλλωπιστικά δέντρα
Ευρωμπάσκετ 1946
Το 4ο Ευρωπαϊκό Πρωτάθλημα Καλαθοσφαίρισης (30 Απριλίου - 4 Μαΐου 1946) σηματοδότησε την επανέναρξη του θεσμού μετά το Β' Παγκόσμιο Πόλεμο. Φιλοξενήθηκε για δεύτερη φορά από τη Γενεύη (η επιλογή οφείλεται στην ουδετερότητα της Ελβετίας κατά τον πόλεμο), συμμετείχαν 10 εθνικές ομάδες και πρωταθλήτρια αναδείχθηκε η Τσεχοσλοβακία. Κορυφαίος της νικήτριας και του τουρνουά αναδείχτηκε ο Γιόζεφ Κρέπελα, ενώ έκανε ντεμπούτο ο κορυφαίος καλαθοσφαιριστής της Ευρώπης για τα επόμενα χρόνια, ο επίσης Τσεχοσλοβάκος πίβοτ Χάρολντ Μράζεκ με ύψος 1,93.
Με τη νίκη της, η Τσεχοσλοβακία ξεκίνησε μια παράδοση που κράτησε έως το Ευρωμπάσκετ του 1971 και ήθελε τον τίτλο να καταλήγει σε χώρα του ανατολικού μπλοκ (εάν στο τελευταίο συνυπολογιστεί η Γιουγκοσλαβία του Τίτο, προστίθενται ακόμα πέντε διοργανώσεις). Επίσης:
Προκριματικός Γύρος
Οι ομάδες χωρίστηκαν σε τρία γκρουπ, αποτελούμενα από 4 ομάδες το πρώτο και από 3 ομάδες τα άλλα δύο. Οι πρώτες δύο ομάδες του Α' γκρουπ και οι πρώτες των άλλων δύο προκρίνονταν απ' ευθείας στα ημιτελικά, ενώ οι υπόλοιπες ομάδες έπαιξαν για τις θέσεις 5-10.
Αγώνες νοκ-άουτ
Οι δεύτερες των γκρουπ Β' και Γ' έπαιξαν για τις θέσεις 5-6 ενώ οι δύο τελευταίες ομάδες του γκρουπ Α' και οι τελευταίες των Β' και Γ' έπαιξαν για τις θέσεις 7-10.
Εξωτερικοί σύνδεσμοι
1946 Ευρωπαικο Πρωταθλημα Καλαθοσφαιρισης Ανδρων 1946 Ευρωπαικο Πρωταθλημα Καλαθοσφαιρισης Ανδρων 1946
Δανιήλ Αγίου Γεωργίου
Ο ηγούμενος του κάτω Αγίου Γεωργίου Δανιήλ ήταν κληρικός και αγωνιστής του 1821.
Βιογραφία
Ήταν ενθουσιασμένος υπέρ της επανάστασης. Είχε νοσοκομείο εντός της μονής του που ήταν απόρθητο φρούριο και θεράπευε τους ασθενείς στρατιώτες. Βοηθούσε δε και τους άπορους Έλληνες για να παίρνουν μέρος στις μάχες.
Πηγές
Κατηγορία:Κληρικοί αγωνιστές του 1821
Λίρα Μάλτας
Η λίρα (μαλτεζική γλώσσα: lira maltija), κωδικός ISO 4217: MTL) ήταν το εθνικό νόμισμα της Μάλτας μέχρι το τέλος του 2007. Η συντομογραφία της ήταν Lm, αν και το παραδοσιακό σύμβολο ₤ χρησιμοποιούταν τακτικά σε τοπικό επίπεδο. Στα αγγλικά, το νόμισμα της Μάλτας αναφερόταν συχνά σαν πάουντ (pound).
Η λίρα αντικαταστάθηκε από το ευρώ, το οποίο αποτελεί πλέον το εθνικό νόμισμα της χώρας, την 1 Ιανουαρίου 2008 στην κλειδωμένη ισοτιμία των 0,429300 λιρών ανά ευρώ.
Ιστορία
Πριν το 1972, το νόμισμα της Μάλτας κυκλοφορούσε αποτελούμενο από βρετανικά κέρματα και χαρτονομίσματα σε συνδυασμό με ορισμένα μαλτέζικα χαρτονομίσματα. Αν και χρησιμοποιούσε βρετανικά νομίσματα, η Μάλτα δεν ακολούθησε το Ηνωμένο Βασίλειο στην υιοθέτηση δεκαδικού συστήματος το 1971. Αντίθετα, υιοθέτησε δεκαδικό σύστημα το 1972, βασισμένο στη λίρα η οποία υποδιαιρούταν σε 1000 μιλς (mils) ή 100 σεντς (cents). Η ονομασία λίρα χρησιμοποιήθηκε σε χαρτονομίσματα που κυκλοφόρησαν το 1973 και αποκλειστικά τόσο στα χαρτονομίσματα όσο και στα κέρματα μέχρι το 1986. Τα μιλς αποσύρθηκαν από την κυκλοφορία το 1994.
Με την ένταξη της στην Ευρωπαϊκή Ένωση, η Μάλτα συμφώνησε να υιοθετήσει το ευρώ.
Ισοτιμία
Η μαλτέζικη λίρα ήταν ισάξια με τη βρετανική στερλίνα (GBP) μέχρι τα τέλη της δεκαετίας του 1970. Η αξία της λίρας κυμαινόταν γύρω στις £1.60 στερλίνες. Μετά το Δηνάριο του Κουβέιτ, ήταν το δεύτερο νόμισμα με τη μεγαλύτερη αξία στον κόσμο, αξίζοντας 3,1596 US$ στις 28 Απριλίου 2007. Μετά την αποδυνάμωση του δολαρίου στα μέσα του 2006, η λίρα άξιζε US$ 3,35289 στις 16 Δεκεμβρίου 2007.
Το νόμισμα μπήκε στο Μηχανισμό Συναλλαγματικών Ισοτιμιών ΙΙ στις 2 Μαΐου 2005,με επακόλουθο η αξία της να πρέπει να διατηρηθεί σε μία ζώνη 15% γύρω από την κεντρική ισοτιμία των 0,429300 λιρών Μάλτας ανά ευρώ. Η κεντρική τράπεζα και η κυβέρνηση της χώρας αποφάσισαν να διατηρήσουν μονομερώς την ισοτιμία του νομίσματος ίση με την κεντρική ισοτιμία (καταργώντας τη ζώνη του 15%) καθ’ όλη τη διάρκεια παραμονής στο μηχανισμό.
Η σταθερή συναλλαγματική ισοτιμία θεσπίστηκε από το ECOFIN στις 10 Ιουλίου 2007 και ήταν 0,4293 λίρες ανά ευρώ.
Κέρματα
Τα κέρματα εισάχθηκαν το 1972 και περιελάμβαναν υποδιαιρέσεις των 2, 3 και 5 μιλς, 1, 2, 5, 10 και 50 σεντς. Το 1975, δημιουργήθηκε και νόμισμα των 25 σεντς. Μία νέα σειρά νομισμάτων εκδόθηκε το 1986 με υποδιαιρέσεις των 1, 2, 5, 10, 25 και 50 σεντς και της μίας λίρας. Μία τρίτη σειρά δημιουργήθηκε το 1991 εξαιτίας της αλλαγής  του εθνοσήμου της Μάλτας. Η δεύτερη και η τρίτη σειρά βρίσκονταν σε κυκλοφορία κατά την εισαγωγή του ευρώ, οπότε και αποσύρθηκαν.
Αντικατάσταση από το ευρώ
Η λίρα της Μάλτας αντικαταστάθηκε από το ευρώ την 1 Ιανουαρίου του 2008 στην «κλειδωμένη» ισοτιμία των 0,429300 μαλτέζικων λιρών ανά ευρώ. Ωστόσο, τα κέρματα και τα χαρτονομίσματα της μαλτέζικης λίρας συνέχισαν να έχουν νομική ισχύ και να είναι αποδεκτά στις συναλλαγές μέχρι τις 31 Ιανουαρίου 2008. Επίσης ήταν μετατρέψιμα χωρίς καμία επιβάρυνση σε όλα τα τραπεζικά ιδρύματα της χώρας μέχρι τις 30 Μαρτίου 2008 και τα κέρματα από την Κεντρική Τράπεζα της Μάλτας μέχρι την 1 Φεβρουαρίου 2010. Τα χαρτονομίσματα, ήταν μετατρέψιμα μέχρι τις 31 Ιανουαρίου 2018.
Παραπομπές
Κατηγορία:Ιστορικά νομίσματα Κατηγορία:Οικονομία της Μάλτας Κατηγορία:Νομίσματα που αντικατέστησε το Ευρώ Κατηγορία:Νομίσματα της Ευρώπης
Κώστας Π. Μιχαηλίδης
Ο '''Κώστας Π. Μιχαηλίδης''' (Λεμεσός, 21 Δεκεμβρίου 1928 - Αττική, 15 Αυγούστου 1998 ) ήταν Κύπριος φιλόσοφος, βραβευμένος ποιητής, βραβευμένος δοκιμιογράφος, κριτικός και εκπαιδευτικός. Υπήρξε ο πρώτος Καθηγητής Φιλοσοφίας στο Πανεπιστήμιο Κύπρου.
Σπουδές
Ολοκλήρωσε τη βασική του εκπαίδευση στο Παγκύπριον Γυμνάσιον (1946). Στη συνέχεια, σπούδασε Φιλολογία στο Εθνικό και Καποδιστριακό Πανεπιστήμιο Αθηνών (1947-1952) έχοντας ως Καθηγητή του, ανάμεσα σε άλλους, το Νεοέλληνα φιλόσοφο Ιωάννη Ν. Θεοδωρακόπουλο. Αργότερα, πήγε στη Γερμανία με υποτροφία του Ιδρύματος Κρατικών Υποτροφιών (Ι.Κ.Υ.) για διδακτορικές σπουδές στην Φιλοσοφία, την Ψυχολογία και τα Αρχαία Ελληνικά. Εκπόνησε (1961) στο Πανεπιστήμιο του Μονάχου την διδακτορική διατριβή του με τίτλο «Mensch und Kosmos in ihrer Zusammengehörigkeit bei den frühen griechischen Denkern» («Η συνυφή Ανθρώπου και Κόσμου στους Αρχαϊκούς Στοχαστές»), έχοντας ως εισηγητή τον Καθηγητή του Πανεπιστημίου του Μονάχου Helmut Kuhn και ως συνεισηγητή τον Καθηγητή του ίδιου πανεπιστημίου Max Müller. Ερεύνησε τη σωκρατική και την πλατωνική φιλοσοφία στο Πανεπιτήμιο του Μονάχου (1963-1964).
Επαγγελματική σταδιοδρομία
Δίδαξε ως καθηγητής Φιλολογίας σε εξατάξια Γυμνάσια της Κύπρου μέχρι που διορίστηκε επιθεωρητής φιλολογικών μαθημάτων από το Υπουργείο Παιδείας και Πολιτισμού της Κύπρου (1967). Παράλληλα, παρουσίαζε ραδιοφωνικές εκπομπές (με τίτλους: «Τάσεις νεώτερης και σύγχρονης φιλοσοφίας», «Εμείς και ο κόσμος μας», «Θέματα λόγου και τέχνης») στο πλαίσιο του Λαϊκού Πανεπιστημίου του Ραδιοφωνικού Ιδρύματος Κύπρου (Ρ.Ι.Κ.). Συνεργάστηκε με την εφημερίδα  "Καθημερινή" και με το  περιοδικό "Ευθύνη". Στη συνέχεια έγινε ο πρώτος Καθηγητής Φιλοσοφίας του Πανεπιστημίου Κύπρου (1991).
Συμμετοχή στον Απελευθερωτικό Αγώνα της Κύπρου
Η έναρξη του Απελευθερωτικού Αγώνα της Ε.Ο.Κ.Α. βρίσκει τον Κώστα Π. Μιχαηλίδη να εργάζεται ως καθηγητής φιλολογίας στο Λανίτειον Ελληνικόν Γυμνάσιον Λεμεσού (1952-1956). Αγωνίστηκε ενεργά μέχρι που συνελήφθηκε από τους Άγγλους και αιχμαλωτίστηκε (1956-1958).
Φιλοσοφικό Έργο
Στο φιλοσοφικό έργο του ξεπροβάλλει το ερώτημα για τον άνθρωπο ως πρόσωπο που ζει και πράττει μέσα στον κόσμο. Η φιλοσοφία του ως Ερμηνευτική Ανθρωπολογία συστηματικοποιείται αξιοποιώντας δύο βασικούς άξονες: ο ένας είναι η Φιλοσοφική Ερμηνευτική, και ο άλλος η Φιλοσοφική Ανθρωπολογία.
Εργογραφία
Το συγγραφικό έργο του περιλαμβάνει πλήθος αυτοτελή και συλλογικά βιβλία, πρακτικά συνεδρίων, άρθρα, δοκίμια, ποιήματα και ποιητικές συλλογές, μεταφράσεις, βιβλιοκριτικές κ.ά.
Ενδεικτική βιβλιογραφία:
Ποιητικές συλλογές:
Εξωτερικοί συνδέσμοι
Κατηγορία:Κύπριοι ποιητές
Πλάτων Δρακούλης
Ο Πλάτων Δρακούλης (Ιθάκη, 1858 - Λονδίνο 1942 ;) ήταν Έλληνας δημοσιογράφος, συγγραφέας και κοινωνιολόγος, από τους πρωτοπόρους του σοσιαλιστικού κινήματος στην Ελλάδα. Οι απόψεις του ήταν ένα κράμα θεοσοφισμού, χριστιανο-σοσιαλιστικών και ανθρωπιστικών ιδεών, με επιρροές από τη σκέψη του Θ. Καΐρη, από το βρετανικό μεταρρυθμιστικό σοσιαλισμό της Φαβιανής Εταιρείας και τον Τολστόι. Υπήρξε περισσότερο άνθρωπος «του γραφείου», παρά της δράσης, μολονότι είχε εκλεγεί βουλευτής του Ελληνικού Κοινοβουλίου το 1910. Το βιβλίο του Εγχειρίδιον του εργάτου (1893) άσκησε σημαντική διαπαιδαγωγητική επίδραση στους εργάτες της Ελλάδας εκείνου του καιρού.
Νεανικά χρόνια και πρώτη σοσιαλιστική δράση
Γεννήθηκε το 1858 στην Ιθάκη (τότε βρετανική κτήση, όπως όλα τα Επτάνησα), από ευκατάστατη οικογένεια. Ο πατέρας του, Ευστάθιος Δρακούλης, διέτελεσε για πολλά χρόνια έπαρχος του νησιού. Τελείωσε το γυμνάσιο στην Πάτρα και στη συνέχεια σπούδασε νομικά στο Πανεπιστήμιο Αθηνών. Εργάστηκε (1885-1887) ως δημοσιογράφος στην εφημερίδα Αιών του Τιμολέοντα Φιλήμονα. Από τον Αύγουστο του 1885 και για δύο χρόνια εξέδιδε το περιοδικό Άρδην, το οποίο αυτοπροσδιοριζόταν ως «φύλλον των ανθρωπίνων συμφερόντων» και είχε κοινωνιολογικό περιεχόμενο. Από τις σελίδες του περιοδικού ο Δρακούλης προπαγανδίζει την αναδιανομή του πλούτου υπέρ των «μοχθούντων», την πρόνοια για τους φτωχούς τους ανήμπορους και τους «πεινώντας» κ.λπ. Παρά γενικά τον ήπιο σοσιαλιασμό που πρόβαλε μέσα από το Αρδην ο Δρακούλης, ο οποίος δεν έκανε λόγο για «πάλη των τάξεων» και βίαιες κινητοποιήσεις, ο αθηναϊκός τύπος της εποχής ανησύχησε από τα γραπτά του και από την απήχηση που φαίνεται πως είχαν, σε τμήμα της νεολαίας κυρίως, και του επιτέθηκε με χαρακτηρισμούς περί εγκληματικότητας, ανατρεπτικότητας, ανηθικότητας και αθεΐας. Το 1886 ο Δρακούλης μετέφρασε και εξέδωσε τη μπροσούρα Προς τους νέους (στα γαλλικά: Aux jeunes gens, Παρίσι 1881) του Κροπότκιν, η οποία είχε μεγάλη απήχηση. Μετέφρασε και εξέδωσε επίσης την επόμενη χρονιά άλλη μια μπροσούρα του διάσημου αναρχικού στοχαστή, την Αναρχία στην σοσιαλιστική εξέλιξη (στα γαλλικά: L'Anarchie dans l'evolution socialiste, Παρίσι 1887).
Μετοίκηση στην Αγγλία
To 1887 ο Δρακούλης μετέβη στην Αγγλία, χωρίς ωστόσο η παραμονή του εκεί να τον αποκόψει από την Ελλάδα, αφού -μεταξύ άλλων- στις βουλευτικές εκλογές του 1895 κατήλθε ως κοινός υποψήφιος των Ελλήνων σοσιαλιστών με την Σοσιαλιστική Αδελφότητα σε Αθήνα και Πάτρα. Πήγε καλά σε ψήφους, αλλά δεν κατάφερε να εκλεγεί (ήταν στους πρώτους επιλαχόντες).
Στην Αγγλία, ο Δρακούλης νυμφεύθηκε μια πλούσια Αγγλίδα και σπούδασε στο Πανεπιστήμιο της Οξφόρδης, του οποίου ανακηρύχτηκε διδάκτωρ. Από το 1894 μέχρι το 1899 δίδαξε ελληνική γλώσσα και φιλολογία στην Οξφόρδη. Παραιτήθηκε από τη θέση του, μη δεχόμενος να διδάξει ελληνικά με ερασμιακή προφορά. Το 1901 έβγαλε στην Οξφόρδη το μηνιαίο περιοδικό Έρευνα, την έκδοση του οποίου αργότερα μετέφερε στην Αθήνα με μορφή εβδομαδιαίας εφημερίδας. Ταυτόχρονα, μετέβαλε και τη φυσιογνωμία του εντύπου, ενισχύοντας τη δημοσίευση θεωρητικών και πολιτικών κειμένων, σε βάρος των θεοσοφιστικών και θρησκευτικών, τα οποία ωστόσο δεν εξαφανίστηκαν από την ύλη.
Ο Δρακούλης διατηρούσε σχέσεις με το διεθνή σοσιαλισμό, κάτι που του προσέδιδε ιδιαίτερο κύρος εντός της Ελλάδας. Το 1889 είχε λάβει μέρος στο ιδρυτικό συνέδριο της Β΄ Διεθνούς που είχε συνέλθει στο Παρίσι, μένοντας μακριά από τις διάφορες τάσεις της, ανάμεσά τους και από τους μαρξιστές. Μαζί με τον Σταύρο Καλλέργη, και παρ' όλες τις μεταξύ τους διαφωνίες, πέτυχαν την καθιέρωση του εορτασμού της εργατικής πρωτομαγιάς στην Ελλάδα.
Επιστροφή στην Ελλάδα
Ο Δρακούλης επέστρεψε στην Ελλάδα το 1908 και ο εργατικός κόσμος της χώρας τον υποδέχτηκε με εξαιρετικές τιμές, έχοντας πολλές προσδοκίες από αυτόν. Το 1910 ίδρυσε το Σύνδεσμο των Εργατικών Τάξεων της Ελλάδας (κατόπιν Ελληνικό Σοσιαλιστικό Κόμμα). Στις εκλογές του Αυγούστου του 1910 για την Α΄ Διπλή Αναθεωρητική Βουλή, ο Δρακούλης εκλέχτηκε ως ανεξάρτητος σοσιαλιστής βουλευτής και στήριξε την κυβέρνηση του Ελευθέριου Βενιζέλου, παρέχοντας ψήφο εμπιστοσύνης. Στις εκλογές του Νοεμβρίου του ίδιου έτους για τη Β΄ Διπλή Αναθεωρητική Βουλή, επανεκλέχτηκε ως συνεργαζόμενος σοσιαλιστής με το Κόμμα των Φιλελευθέρων, ωστόσο η επανεκλογή του τελικά ακυρώθηκε, έπειτα από προσφυγές συνυποψηφίων του. Ήταν υπέρμαχος της πολεμικής πολιτικής του Ελευθερίου Βενιζέλου.
Ύστερα χρόνια. Θάνατος
Ο Δρακούλης, σύμφωνα με το Γιάνη Κορδάτο, ξόδεψε όλη την περιουσία του στην υποστήριξη της σοσιαλιστικής δράσης και του αγώνα του για το διαφωτισμό των εργατών με τις ιδέες του. Πέθανε «ξεχασμένος, πάμπτωχος και χωρίς θαυμαστές», όπως σημειώνει εμφατικά ο γνωστός μαρξιστής ιστορικός, το 1934 στην Αγγλία, όπου είχε αποτραβηχτεί. Ο καθηγητής κοινωνικής και πολιτικής φιλοσοφίας Παναγιώτης Νούτσος αναφέρει, σχετικά με το θάνατο του Δρακούλη, ως τόπο την Αθήνα και έτος το 1934.. Ο μελετητής του ελληνικού σοσιαλιστικού κινήματος Μιχάλης Δημητρίου, γράφει -έχοντας ως αναφορά το Μέγα Βιογραφικόν Ελληνικόν Λεξικόν του 1959- ότι ο Δρακούλης ζούσε από το 1918 μόνιμα στο Λονδίνο, όπου σκοτώθηκε σε αυτοκινητικό δυστύχημα το 1932. Σχεδίαζε να επιστρέψει στην Ελλάδα και να περάσει τα υπόλοιπα χρόνια της ζωής του στην Ιθάκη και είχε ήδη στείλει τα πράγματά του με ένα ατμόπλοιο, το οποίο όμως βυθίστηκε. Σύμφωνα με βιογραφικό σημείωμα του Δρακούλη στα γερμανικά, το οποίο έχει συνταχθεί από τον καθηγητή φιλολογίας Γιώργο Βελουδή για την έκδοση Biographisches Lexikon zur Geschichte Südosteuropas (τόμ. Α΄, σελ. 432-433· επιμέλεια: Mathias Bernath και Felix von Schroeder, Μόναχο 1974), αναφέρεται ως τόπος θανάτου το Λονδίνο και έτος το 1942. Πηγή του Βελουδή σχετικά με το θάνατο του Δρακούλη είναι το βιβλίο του Αλ. Σ. Σαντά, Η εξ Ιθάκης οικογένεια Δρακούλη (Αθήνα, 1958, σελ. 51-52), όπου αναφέρονται τα ίδια με όσα παραθέτει και ο Μ. Δημητρίου, μόνο που το δυστύχημα τοποθετείται το 1942. Η διαθήκη του φέρεται να ανοίχτηκε στις 16 Ιουλίου 1942, στο Λονδίνο.
Αυτοτελείς εκδόσεις
Ο Δρακούλης έγραψε μεταξύ άλλων:
Εξωτερικοί σύνδεσμοι
Κατηγορία:Έλληνες δημοσιογράφοι Κατηγορία:Έλληνες κοινωνιολόγοι Κατηγορία:Βουλευτές Αττικής Κατηγορία:Σοσιαλιστές
Διοικητική διαίρεση νομού Έβρου (πρόγραμμα Καποδίστριας)
Στον παρακάτω κατάλογο αναφέρονται οι δήμοι, τα δημοτικά διαμερίσματα και οι οικισμοί του νομού Έβρου ως το 2010 που ίσχυε το Σχέδιο Καποδίστριας.
Νομός Έβρου  [ 149.354 ] right|350px
-- Δήμος Αλεξανδρούπολης --
Ο δήμος Αλεξανδρούπολης έχει (πραγματικό) πληθυσμό 52.720 κατοίκους. Στον δήμο περιλαμβάνονται:
-- Δήμος Βύσσας --
Ο δήμος Βύσσας έχει (πραγματικό) πληθυσμό 8.184 κατοίκους. Στον δήμο περιλαμβάνονται:
-- Δήμος Μεταξάδων -
Ο δήμος Μεταξάδων έχει (πραγματικό) πληθυσμό 4.486 κατοίκους. Στον δήμο περιλαμβάνονται:
-- Δήμος Ορεστιάδας --
Ο δήμος Ορεστιάδας έχει (πραγματικό) πληθυσμό 21.730 κατοίκους. Στον δήμο περιλαμβάνονται:
-- Δήμος Ορφέα --
Ο δήμος Ορφέα έχει (πραγματικό) πληθυσμό 6.146 κατοίκους. Στον δήμο περιλαμβάνονται:
-- Δήμος Σαμοθράκης --
Ο δήμος Σαμοθράκης έχει (πραγματικό) πληθυσμό 2.723 κατοίκους. Στον δήμο περιλαμβάνονται:
-- Δήμος Σουφλίου --
Ο δήμος Σουφλίου έχει (πραγματικό) πληθυσμό 7.519 κατοίκους. Στον δήμο περιλαμβάνονται:
-- Δήμος Τριγώνου --
Ο δήμος Τριγώνου έχει (πραγματικό) πληθυσμό 6.656 κατοίκους. Στον δήμο περιλαμβάνονται:
-- Δήμος Τυχερού --
Ο δήμος Τυχερού έχει (πραγματικό) πληθυσμό 4.103 κατοίκους. Στον δήμο περιλαμβάνονται:
-- Δήμος Φερών --
Ο δήμος Φερών έχει (πραγματικό) πληθυσμό 9.839 κατοίκους. Στον δήμο περιλαμβάνονται:
Κατηγορία:Νομός Έβρου Εβρου
Hyundai i10
thumb|right|Hyundai Grand i10 έκδοσης 1.2 λίτρων, του 2014. thumb|right|Hyundai i10 τρίτης γενιάς, του 2020. Το Hyundai i10 είναι αυτοκίνητο πόλης της κατηγορίας Α, που παράγεται από την νοτιοκορεατική αυτοκινητοβιομηχανία Hyundai από το 2007. Τον Αύγουστο του 2013, παρουσιάστηκε η δεύτερη γενιά του και προωθήθηκε στις αρχές του 2014 και, ειδικότερα στην Ευρώπη, έφτασε τον Ιανουάριο του ίδιου έτους. Μαζί με τη δεύτερη γενιά, εξελίχθηκε και μια λίγο μεγαλύτερη εκδοχή του, το Grand i10, κυρίως για τις αγορές της Ασίας και παρουσιάστηκε τον Σεπτέμβριο του 2013, μαζί με μια έκδοση σεντάν το Hyundai Xcent. Η τρίτη γενιά του i10 παρουσιάστηκε στις 20 Αυγούστου 2019.
Εισαγωγή
Το αρχικό i10 εξελίχθηκε υπό την κωδική ονομασία «Hyundai PA» για να αντικαταστήσει το Hyundai Atos, που ήταν γνωστό επίσης και ως Hyundai Amica και Hyundai Santro. Αρχικά, το αυτοκίνητο απευθυνόταν κυρίως στην αγορά της Ινδίας, με την παραγωγή στην Ινδία, δεδομένης της δημοτικότητας των κόμπακτ hatchback στη χώρα.
Συγγενικά μοντέλα
Στενή συγγένεια με το Hyundai i10 έχει το Kia Picanto.
Η τρίτη γενιά του μοντέλου, προσφέρει και μια σεντάν εκδοχή αμαξώματος, το Hyundai Aura, που απευθύνεται κυρίως στην Ινδία. Για πρώτη κυκλοφόρησε στην αγορά της χώρας αυτής στις 21 Ιανουαρίου 2020.
Αισθητική
Διαχρονικά, το i10 διαθέτει μεγάλη ανοιχτή γρίλια, σχάρα με επένδυση από χρώμιο, προβολείς ομίχλης, καπό που δίνει την οπτική εντύπωση ότι έχει κέλυφος, και πίσω αεροτομή στην οροφή για την κορυφαία έκδοση. Η πίσω πόρτα έχει λαβή με επένδυση από χρώμιο.
Το συνολικό μήκος του i10 (3.565 χιλιοστά) και το μεταξόνιο (2.380 χιλιοστά) είναι ταυτόσημα με του Hyundai Atos / Santro, αν και με λίγο περισσότερο χώρο στο εσωτερικό. Ο εργονομικός σχεδιασμός είχε ως στόχο να φιλοξενήσει ψηλότερους οδηγούς και να αυξήσει τον πίσω χώρο για τα γόνατα. Το πλάτος του έχει αυξηθεί (στο εμπρός και πίσω μέρος) κατά 70 χιλιοστά, προσφέροντας έτσι σαφώς περισσότερο χώρο για τους ώμους. Το ύψος έχει μειωθεί κατά 40 χιλιοστά. Ο χώρος αποσκευών έχει όγκο 225 λίτρα στην πρώτη γενιά και 252 λίτρα στη δεύτερη γενιά, αν και είναι σημαντικά μικρότερος από αυτόν του Hyundai Getz της κατηγορίας B.
Εξωτερικοί σύνδεσμοι
i10 Κατηγορία:Αυτοκίνητα πόλης Κατηγορία:Νοτιοκορεατικά αυτοκίνητα
Το θύμα
Το θύμα είναι ελληνική κωμική ταινία του 1969, σε σκηνοθεσία Ντίνου Δημόπουλου και σε σενάριο Λάκη Μιχαηλίδη. Η παραγωγή έγινε από τη Φίνος Φιλμ. Πρωταγωνιστούν οι: Κώστας Βουτσάς, Ζωζώ Σαπουντζάκη και Αλέκος Τζανετάκος.
Πλοκή
Ο Μιχάλης (Κώστας Βουτσάς), ένας εργατικός χωρικός, αρραβωνιασμένος με τη Σοφούλα (Ελένη Δακορώνια), που εργάζεται σκληρά σε αγελάδες για να μη λείψει τίποτα από τον μικρό του αδελφό, Δημήτρη (Αλέκος Τζανετάκος), που σπουδάζει στην Αθήνα, πηγαίνει στην πρωτεύουσα γιατί ανησυχεί για αυτόν, ενώ συγχρόνως θέλει να κοιτάξει και τη μέση του, που τον πονάει από την πολλή δουλειά. Στην Αθήνα, όμως, ο αδελφός του ζει τη μεγάλη ζωή, ξοδεύοντας τα λεφτά που του στέλνει ο αδελφός του ξενυχτώντας στα μπουζούκια που τραγουδάει η Μπέλα Μπούλα (Ζωζώ Σαπουντζάκη) με τους φίλους του, Ντίνο (Θανάσης Παπαδόπουλος), την Ρίτα (Βάσω Βουλγαράκη) και την Σούζη (Μαίρη Κυβέλου).
Ο Μιχάλης, φτάνοντας στην Αθήνα, γνωρίζει την Μπέλα και ξετρελαίνεται μαζί της με αποτέλεσμα να πάει στο κέντρο που τραγουδάει για να την δει και ο Δημήτρης να βλέπει τον αδελφό του να γλεντάει με την Μπέλα όταν πιστεύει πως ο Ανέστης Καλούμπας (Νικήτας Πλατής), ο ιδιοκτήτης του νυχτερινού κέντρου, πουλάει όντως βιβλία (για τον αδελφός του). Έξω από το σπίτι της Μπέλας, ο αδελφός της, Στρατής (Σπύρος Καλογήρου), ο οποίος δουλεύει στη λαχαναγορά, βλέπει τον Μιχάλη μαζί με την Μπέλα και ενώ στην αρχή τον περιφρονεί τελικά όμως τον δέχεται με αποτέλεσμα να έρθει την επόμενη μέρα και να αρραβωνιαστεί με την Μπέλα. Επίσης, στέλνει τηλεγραφήματα στο χωριό του λέγοντας πως έχει δισκοπάθεια για να καθυστερήσει λίγο ακόμα με αποτέλεσμα η Σοφούλα με τον πατέρα της, κυρ-Σωτήρη (Νίκος Πασχαλίδης), να πάνε στην πρωτεύουσα για να πάνε να τον δουν.
Η Μπέλα, όμως, τον βάζει να ξοδεύει πάρα πολλά χρήματα για χατίρι της, μέχρι που του ζητά να πληρώσει για να της ηχογραφήσει δίσκους με τον Μπάμπη Μπαγλάμη (Αθηνόδωρος Προύσαλης) και τον Μήτσο Τόνο (Νίκος Τσούκας). Τότε, ο Δημήτρης αποφασίζει να πάρει την κατάσταση στα χέρια του, ειδοποιεί τον αυστηρό αδελφό της Μπέλας, Στρατή, να επέμβει και να συμμαζέψει την Μπέλα την ίδια ώρα που έφτασαν στην Αθήνα και η Σοφούλα με τον πατέρα της. Μετά από όλα αυτά, η Σοφούλα πληγώνεται και φεύγει. Ο Μιχάλης, γυρίζει στο χωριό του με τον Δημήτρη, κάνοντας να πιστέψουν πως ο Μιχάλης έχει όντως δισκοπάθεια και η Σοφούλα τον συγχωρεί. Ο Δημήτρης, έχοντας μυαλό, παίρνει και το πτυχίο του στη Γεωπονική. Στο τέλος, ο Δημήτρης σκάβει στα χωράφια και ο Μιχάλης με την Σοφούλα έχουν αποκτήσει ένα μωρό.
Παραγωγή
Πρόκειται για διασκευή της ταινίας Πατέρα κάτσε φρόνιμα (1967) από τον ίδιο σεναριογράφο, στην οποία πρωταγωνιστούσε ο Λάμπρος Κωνσταντάρας στον ρόλο του πατέρα από την επαρχία, ενώ ο Αλέκος Τζανετάκος έπαιζε και πάλι τον χαραμοφάη φοιτητή.
Η πρεμιέρα της ταινίας πραγματοποιήθηκε στις 24 Φεβρουαρίου 1969. Κόβοντας 415.319 εισιτήρια, κατατάχθηκε στην 8η θέση ανάμεσα σε 108 ταινίες της ίδιας σεζόν. Κυκλοφόρησε και με τη μορφή DVD στις 7 Φεβρουαρίου 2006.
Εξωτερικοί σύνδεσμοι
Κατηγορία:Ταινίες του 1969 Κατηγορία:Ελληνόφωνες ταινίες Κατηγορία:Ελληνικές ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Ντίνου Δημόπουλου Κατηγορία:Ταινίες σε σενάριο Λάκη Μιχαηλίδη Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες παραγωγής Φίνος Φιλμ Κατηγορία:Ταινίες γυρισμένες στην Ελλάδα
Ελληνική Υπηρεσία του BBC
Η Ελληνική Υπηρεσία του BBC (αγγ.: BBC Greek Service) ήταν μια υπηρεσία του BBC World Service στην Ελλάδα. Ξεκίνησε να λειτουργεί το Σεπτέμβριο του 1939 και έκλεισε το Σάββατο 31 Δεκεμβρίου 2005 ύστερα από 66 χρόνια λειτουργίας. Η υπηρεσία ήταν ιδιαίτερα σημαντική για την Ελλάδα, επειδή την περίοδο της Χούντας ήταν ο μόνος έγκυρος ραδιοφωνικός σταθμός στην Ελλάδα. Από το 1990 λειτουργούσε και η διαδικτυακή υπηρεσία.
Ιστορικό
Η φωνή που άρχιζε με τη χαρακτηριστική φράση «Εδώ Λονδίνο» καθιερώθηκε ως η ελληνική φωνή του BBC κατά τη διάρκεια του Β΄ Παγκοσμίου Πολέμου και στην Κατοχή, καθώς εκείνες τις περιόδους το BBC θεωρούνταν έγκυρος και αξιόπιστος ραδιοφωνικός σταθμός.
Πάρα πολλές προσωπικότητες της πολιτικής, αλλά επίσης των γραμμάτων και των τεχνών, φιλοξενήθηκαν στα χρόνια που μεσολάβησαν στα στούντιο της Ελληνικής Υπηρεσίας του BBC. Μερικοί από αυτούς είναι οι: Αρχιεπίσκοπος Μακάριος, Κωνσταντίνος Καραμανλής, Ευάγγελος Αβέρωφ, Νίκος Καζαντζάκης, Γιάννης Τσαρούχης, Μίκης Θεοδωράκης, Κάρολος Κουν, Δημήτρης Χορν, Μελίνα Μερκούρη και Μαρία Κάλλας.
Αργότερα, κατά τη διάρκεια της χούντας (1967-1974), η ελληνική εκπομπή του BBC ήταν μια από τις πιο σημαντικές πηγές ελεύθερης, αντικειμενικής και ανεξάρτητης πληροφόρησης.
Η Ελληνική Υπηρεσία του BBC, σταμάτησε να εκπέμπει στις 31 Δεκεμβρίου 2005, ύστερα από 66 χρόνια λειτουργίας της. Η απόφαση του κλεισίματος ελήφθη στο πλαίσιο εξοικονόμησης χρημάτων για τη δημιουργία τηλεοπτικού σταθμού στην αραβική γλώσσα που απευθύνεται σε χώρες με λιγότερη ελευθερία στον τύπο, απ' ότι η Ελλάδα και η Κύπρος. Η Παγκόσμια Υπηρεσία του BBC υποστήριξε ότι η Ελληνική Υπηρεσία του BBC, απευθύνεται σε δύο χώρες, όπου, σε αντίθεση με άλλα ευρωπαϊκά κράτη, υπάρχει πλήρης ελευθερία του Τύπου.
Οι τελευταίοι συνεργάτες
Το προσωπικό της Ελληνικής Υπηρεσίας αποτελούσαν οι:
Εξωτερικοί σύνδεσμοι
Κατηγορία:British Broadcasting Corporation Κατηγορία:BBC World Service Κατηγορία:Ανενεργοί ελληνικοί ραδιοφωνικοί σταθμοί Κατηγορία:Ελληνοβρετανικές σχέσεις